ddrg/super_eurlex huggingface dataset:
Απόφαση του Συμβουλίου

της 7ης Οκτωβρίου 2003

για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας σχετικά με το σύστημα οικοσημείων που πρόκειται να εφαρμοσθεί στη μεταφορά υπό το καθεστώς κροατικής διαμετακόμισης μέσω της Αυστρίας από 1ης Ιανουαρίου 2003

(2003/740/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτο εδάφιο πρώτη φράση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Η ενδιάμεση συμφωνία μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου, για το εμπόριο και τα εμπορικά θέματα(2), και συγκεκριμένα το άρθρο 6 παράγραφος 2 στοιχείο β) του πρωτοκόλλου 6 για τις οδικές μεταφορές υπό καθεστώς διαμετακόμισης, θεσπίζει την εφαρμογή συστήματος οικοσημείων, ισοδύναμου με εκείνο που ορίζει το άρθρο 11 του πρωτοκόλλου αριθ. 9 της πράξης προσχώρησης του 1994.

(2) Η Επιτροπή διαπραγματεύθηκε, εξ ονόματος της Κοινότητας, συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας, η οποία καθορίζει τη μέθοδο υπολογισμού και τους λεπτομερείς κανόνες και διαδικασίες διαχείρισης και ελέγχου των οικοσημείων.

(3) Η συμφωνία αυτή υπεγράφη εξ ονόματος της Κοινότητας στις 23 Ιουλίου 2003, με την επιφύλαξη της ενδεχόμενης συνάψεώς της μεταγενέστερα, σύμφωνα με την απόφαση 2003/440/ΕΚ του Συμβουλίου(3).

(4) Η συμφωνία αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας σχετικά με το σύστημα οικοσημείων που πρόκειται να εφαρμοσθεί στη μεταφορά υπό το καθεστώς κροατικής διαμετακόμισης μέσω της Αυστρίας από 1ης Ιανουαρίου 2003, εγκρίνεται εξ ονόματος της Κοινότητας.

Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση(4).

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 7 Οκτωβρίου 2003.

Για το Συμβούλιο

Ο Πρόεδρος

G. Tremonti

(1) Γνώμη της 15.5.2003 (δεν έχει ακόμα δημοσιευθεί στην Επίσημη Εφημερίδα).

(2) ΕΕ L 330 της 14.12.2001, σ. 3.

(3) ΕΕ L 150 της 18.6.2003, σ. 32.

(4) Για το κείμενο της συμφωνίας, βλέπε ΕΕ L 150 της 18.6.2003, σ. 33. Η συμφωνία υπεγράφη για την Κροατία την 1η Αυγούστου 2003.
Απόφαση του Συμβουλίου

της 20ής Οκτωβρίου 2003

για το διορισμό ενός αναπληρωματικού μέλους της Επιτροπής των Περιφερειών

(2003/768/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της κυβέρνησης των Κάτω Χωρών,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. L.E. VAN DER SAR, η οποία γνωστοποιήθηκε στο Συμβούλιο στις 2 Οκτωβρίου 2003, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Η κα R. ΚRUISINGA, gedeputeerde van de provincie Noord-Holland, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. L.E. VAN DER SAR για το υπόλοιπο της θητείας του, δηλαδή έως τις 25 Ιανουαρίου 2006.

Λουξεμβούργο, 20 Οκτωβρίου 2003.

Για το Συμβούλιο

Ο Πρόεδρος

P. Maroni

(1) ΕΕ L 24 της 26.1.2002, σ. 38.
Απόφαση 2003/693/ΚΕΠΠΑ του Συμβουλίου

της 22ας Σεπτεμβρίου 2003

σχετικά με τη σύναψη της συμφωνίας μεταξύ της Ευρωπαϊκής Ένωσης και της Κυπριακής Δημοκρατίας σχετικά με τη συμμετοχή της Κυπριακής Δημοκρατίας στη δύναμη της Ευρωπαϊκής Ένωσης (EUF) στη Λαϊκή Δημοκρατία του Κονγκό

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της προεδρίας,

Εκτιμώντας τα ακόλουθα:

(1) Στις 5 Ιουνίου 2003, το Συμβούλιο υιοθέτησε την κοινή δράση 2003/423/ΚΕΠΠΑ για τη στρατιωτική επιχείρηση της Ευρωπαϊκής Ένωσης στη Λαϊκή Δημοκρατία του Κονγκό(1).

(2) Το άρθρο 10 παράγραφος 2 της εν λόγω κοινής δράσης προβλέπει ότι η επιτροπή πολιτικής και ασφάλειας αναλαμβάνει την απαιτούμενη δράση όσον αφορά τις ρυθμίσεις για τη συμμετοχή και, εφόσον απαιτείται, τις υποβάλλει στο Συμβούλιο.

(3) Εν συνεχεία της απόφασης του Συμβουλίου της 21 Ιουλίου 2003 με την οποία εξουσιοδοτείται η προεδρία, επικουρούμενη, εφόσον απαιτείται, από το Γενικό Γραμματέα/Ύπατο Εκπρόσωπο, να αρχίσει διαπραγματεύσεις, η προεδρία διαπραγματεύθηκε συμφωνία με την Κυπριακή Δημοκρατία σχετικά με τη συμμετοχή της Κυπριακής Δημοκρατίας στη δύναμη της Ευρωπαϊκής Ένωσης (EUF) στη Λαϊκή Δημοκρατία του Κονγκό.

(4) Η συμφωνία αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Ένωσης και της Κυπριακής Δημοκρατίας σχετικά με τη συμμετοχή της Κυπριακής Δημοκρατίας στη Δύναμη της Ευρωπαϊκής Ένωσης (EUF) στη Λαϊκή Δημοκρατία του Κονγκό, εγκρίνεται εξ ονόματος της Ευρωπαϊκής Ένωσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.

Άρθρο 3

Η παρούσα απόφαση παράγει αποτελέσματα από την ημέρα της έκδοσής της.

Άρθρο 4

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 22 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 143 της 11.6.2003, σ. 50.
Απόφαση του Συμβουλίου

της 2ας Οκτωβρίου 2003

για το διορισμό ενός αναπληρωματικού μέλους της Επιτροπής των Περιφερειών

(2003/712/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση της κας Carola JAMNIG-STELLMACH, η οποία γνωστοποιήθηκε στο Συμβούλιο στις 17 Σεπτεμβρίου 2003, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Η κα Sandra SPECKERT, Mitglied der Bremischen Bürgerschaft, διορίζεται αναπληρωματικό μέλος της Επιτροπής των Περιφερειών σε αντικατάσταση της κας Carola JAMNIG-STELLMACH για το υπόλοιπο της θητείας της, δηλαδή έως τις 25 Ιανουαρίου 2006.

Βρυξέλλες, 2 Οκτωβρίου 2003.

Για το Συμβούλιο

Ο Πρόεδρος

G. Pisanu

(1) ΕΕ L 24 της 26.1.2002, σ. 38.
Απόφαση του Συμβουλίου

της 22ας Σεπτεμβρίου 2003

για το διορισμό ενός τακτικού μέλους της Επιτροπής των Περιφερειών

(2003/685/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της βελγικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. François-Xavier DE DONNÉA, η οποία γνωστοποιήθηκε στο Συμβούλιο στις 8 Ιουλίου 2003, έμεινε κενή μια θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Daniel DUCARME, υπουργός -πρόεδρος της κυβέρνησης της περιοχής Βρυξελλών- πρωτευούσης, υπεύθυνος για τις τοπικές αρχές, την χωροταξία, τα μνημεία και τους αξιοθέατους χώρους, την πολεοδομική ανανέωση και την επιστημονική έρευνα, διορίζεται τακτικό μέλος της Επιτροπής των Περιφερειών σε αντικατάσταση του κ. François-Xavier DE DONNÉA για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 22 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 24 της 26.1.2002, σ. 38.
Απόφαση ΛΔΚ/3/2003 της Επιτροπής Πολιτικής και Ασφάλειας

της 31ης Ιουλίου 2003

για την τροποποίηση της απόφασης ΛΔΚ/1/2003 της Επιτροπής Πολιτικής και Ασφάλειας όσον αφορά την αποδοχή των συνεισφορών τρίτων κρατών στη στρατιωτική επιχείρηση της ΕΕ στη Λαϊκή Δημοκρατία του Κονγκό

(2003/605/ΚΕΠΠΑ)

Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 25 τελευταία παράγραφος,

την κοινή δράση 2003/423/ΚΕΠΠΑ του Συμβουλίου, της 5ης Ιουνίου 2003, για τη στρατιωτική επιχείρηση της Ευρωπαϊκής Ένωσης στη Λαϊκή Δημοκρατία του Κονγκό(1), και ιδίως το άρθρο 10 παράγραφοι 2 και 3,

Εκτιμώντας τα ακόλουθα:

(1) Στο πλαίσιο της απόφασης ΛΔΚ/1/2003(2) της 1ης Ιουλίου 2003, η Επιτροπή Πολιτικής και Ασφάλειας (ΕΠΑ) αποδέχθηκε τις συνεισφορές τρίτων κρατών στη στρατιωτική επιχείρηση της ΕΕ στη Λαϊκή Δημοκρατία του Κονγκό.

(2) Με επιστολή της 17ης Ιουλίου, ο πρεσβευτής της Κύπρου στην Ευρωπαϊκή Ένωση υπέβαλε συνεισφορά στη στρατιωτική επιχείρηση της ΕΕ στη Λαϊκή Δημοκρατία του Κονγκό.

(3) Στις 28 Ιουλίου, κατόπιν της σύστασης του διοικητή επιχειρήσεων, η στρατιωτική επιτροπή της Ευρωπαϊκής Ένωσης (EUMC) συμφώνησε να συστήσει στην ΕΠΑ να αποδεχτεί έναν αξιωματικό από την Κύπρο.

(4) Είναι, συνεπώς, απαραίτητη η τροποποίηση της απόφασης ΛΔΚ/1/2003,

ΑΠΟΦΑΣΙΖΕΙ:

Άρθρο 1

Το άρθρο 1 της απόφασης ΛΔΚ/1/2003 όσον αφορά την αποδοχή των συνεισφορών τρίτων κρατών στη στρατιωτική επιχείρηση της ΕΕ στη Λαϊκή Δημοκρατία του Κονγκό αντικαθίσταται από το ακόλουθο κείμενο:

"Άρθρο 1

Συνεισφορές τρίτων κρατών

Ύστερα από τις συσκέψεις συγκρότησης και επάνδρωσης δυνάμεων, έγιναν δεκτές οι συνεισφορές από τα ακόλουθα τρίτα κράτη στη στρατιωτική επιχείρηση της ΕΕ στη Λαϊκή Δημοκρατία του Κονγκό:

Βραζιλία

Καναδάς

Κύπρος

Ουγγαρία

Νότιος Αφρική.".

Άρθρο 2

Έναρξη ισχύος

Η παρούσα απόφαση αρχίζει να ισχύει την ημέρα της υπογραφής της.

Βρυξέλλες, 31 Ιουλίου 2003.

Για την Επιτροπή Πολιτικής και Ασφάλειας

Ο Πρόεδρος

M. Melani

(1) ΕΕ L 143 της 11.6.2003, σ. 50.

(2) ΕΕ L 170 της 9.7.2003, σ. 19.
Απόφαση 2003/562/ΚΕΠΠΑ του Συμβουλίου

της 29ης Ιουλίου 2003

σχετικά με το διορισμό του αρχηγού της αποστολής επιτήρησης της Ευρωπαϊκής Ένωσης (ΑΕΕΕ) και για την κατάργηση της απόφασης 2002/922/ΚΕΠΠΑ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,

την κοινή δράση 2002/921/ΚΕΠΠΑ του Συμβουλίου, της 26ης Νοεμβρίου 2002, για την παράταση της εντολής της αποστολής επιτήρησης της Ευρωπαϊκής Ένωσης(1), και ιδίως το άρθρο 5,

Εκτιμώντας τα ακόλουθα:

(1) Το Συμβούλιο, με την απόφαση 2002/922/ΚΕΠΠΑ(2), παρέτεινε την εντολή του κ. Antóin MAC UNFRAIDH, ως αρχηγού αποστολής της αποστολής επιτήρησης της Ευρωπαϊκής Ένωσης (ΑΕΕΕ), μέχρι τις 31 Δεκεμβρίου 2003.

(2) Στις 21 Ιουλίου 2003, το Συμβούλιο αποφάσισε να διορίσει την κα Maryse DAVIET ως αρχηγό αποστολής της ΑΕΕΕ μετά από την παραίτηση του κ. Antóin MAC UNFRAIDH.

(3) Ως εκ τούτου, πρέπει να καταργηθεί η απόφαση 2002/922/ΚΕΠΠΑ,

ΑΠΟΦΑΣΙΖΕΙ:

Άρθρο 1

Η κα Maryse DAVIET διορίζεται αρχηγός αποστολής της ΑΕΕΕ.

Άρθρο 2

Καταργείται η απόφαση 2002/922/ΚΕΠΠΑ.

Άρθρο 3

Η παρούσα απόφαση παράγει αποτελέσματα από την 1η Σεπτεμβρίου 2003.

Εφαρμόζεται μέχρι τις 31 Δεκεμβρίου 2003.

Άρθρο 4

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 29 Ιουλίου 2003.

Για το Συμβούλιο

Ο Πρόεδρος

F. Frattini

(1) ΕΕ L 321 της 26.11.2002, σ. 51.

(2) ΕΕ L 321 της 26.11.2002, σ. 53.
Απόφαση 2003/582/ΚΕΠΠΑ του Συμβουλίου

της 21ης Ιουλίου 2003

για τη σύναψη της συμφωνίας μεταξύ της Ευρωπαϊκής Ένωσης και της Ρωσικής Ομοσπονδίας σχετικά με τη συμμετοχή της Ρωσικής Ομοσπονδίας στην αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της προεδρίας,

Εκτιμώντας τα ακόλουθα:

(1) Το Συμβούλιο υιοθέτησε την κοινή δράση 2002/210/ΚΕΠΠΑ, της 11ης Μαρτίου 2002, για την αστυνομική αποστολή της Ευρωπαϊκής Ένωσης(1) και τις κοινές δράσεις 2003/141/ΚΕΠΠΑ(2) και 2003/188/ΚΕΠΠΑ(3) για την τροποποίηση της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης.

(2) Το άρθρο 8 παράγραφος 3 της κοινής δράσης 2002/210/ΚΕΠΠΑ προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών στην ΑΑΕΕ καθορίζονται βάσει συμφωνιών σύμφωνα με το άρθρο 24 της συνθήκης για την Ευρωπαϊκή Ένωση.

(3) Κατόπιν της απόφασης του Συμβουλίου της 14ης Οκτωβρίου 2002, που εξουσιοδοτεί την προεδρία να αρχίσει διαπραγματεύσεις, η προεδρία διαπραγματεύθηκε συμφωνία με τη Ρωσική Ομοσπονδία σχετικά με τη συμμετοχή της στην ΑΑΕΕ.

(4) Η Ευρωπαϊκή Ένωση και η Ρωσική Ομοσπονδία συμφώνησαν ότι το κείμενο της συμφωνίας θα πρέπει να προσαρτηθεί σε ανταλλαγή επιστολών και ότι η συμφωνία θα πρέπει να εφαρμοσθεί προσωρινά από την υπογραφή της, εν αναμονή της έναρξης ισχύος της.

(5) Η εν λόγω ανταλλαγή επιστολών θα πρέπει να υπογραφεί και η συμφωνία θα πρέπει να εγκριθεί εξ ονόματος της Ευρωπαϊκής Ένωσης,

ΑΠΟΦΑΣΙΖΕΙ:

Άρθρο 1

Η ανταλλαγή επιστολών και η προσαρτημένη σε αυτή συμφωνία μεταξύ της Ευρωπαϊκής Ένωσης και της Ρωσικής Ομοσπονδίας σχετικά με τη συμμετοχή του κράτους αυτού στην αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη, εγκρίνονται εξ ονόματος της Ευρωπαϊκής Ένωσης.

Το κείμενο της ανταλλαγής επιστολών και της συμφωνίας επισυνάπτονται στην παρούσα απόφαση.

Άρθρο 2

1. Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν την ανταλλαγή επιστολών δεσμεύοντας την Ευρωπαϊκή Ένωση.

2. Ο πρόεδρος του Συμβουλίου εξουσιοδοτείται να προβεί στην κοινοποίηση που αναφέρεται στην ανταλλαγή επιστολών.

Άρθρο 3

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Άρθρο 4

Η παρούσα απόφαση παράγει αποτελέσματα από την ημέρα της δημοσίευσής της.

Βρυξέλλες, 21 Ιουλίου 2003.

Για το Συμβούλιο

Ο Πρόεδρος

F. Frattini

(1) ΕΕ L 70 της 13.3.2002, σ. 1.

(2) ΕΕ L 53 της 28.2.2003, σ. 63.

(3) ΕΕ L 73 της 19.3.2003, σ. 9.
Απόφαση του Συμβουλίου

της 15ης Ιουλίου 2003

για την εξουσιοδότηση της Πορτογαλικής Δημοκρατίας να ανανεώσει, έως τις 9 Απριλίου 2004, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής

(2003/539/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,

την πρόταση της Επιτροπής,

Εκτιμώντας τα ακόλουθα:

(1) Η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Δημοκρατίας της Νοτίου Αφρικής, που υπογράφηκε στις 9 Απριλίου 1979, άρχισε να ισχύει την ίδια ημέρα για αρχική περίοδο δέκα ετών. Παραμένει σε ισχύ για αόριστο χρονικό διάστημα, εάν εν τω μεταξύ δεν καταγγελθεί με προειδοποίηση δώδεκα μηνών.

(2) Το άρθρο 354 παράγραφος 2 της πράξης προσχώρησης προβλέπει ότι τα δικαιώματα και οι υποχρεώσεις που απορρέουν από συμφωνίες αλιείας που έχει συνάψει η Πορτογαλική Δημοκρατία με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ.

(3) Δυνάμει του άρθρου 354 παράγραφος 3 της αυτής πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που απορρέουν από τις συμφωνίες αυτές, συμπεριλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο. Η προαναφερθείσα συμφωνία παρατάθηκε μέχρι τις 9 Απριλίου 2003(1).

(4) Θα πρέπει να εξουσιοδοτηθεί η Πορτογαλική Δημοκρατία να ανανεώσει, έως τις 9 Απριλίου 2004, την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλική Δημοκρατία εξουσιοδοτείται να ανανεώσει, έως τις 9 Απριλίου 2004, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 9 Απριλίου 1979.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 15 Ιουλίου 2003.

Για το Συμβούλιο

Ο Πρόεδρος

G. Tremonti

(1) ΕΕ L 116 της 3.5.2002, σ. 32.
Απόφαση του Συμβουλίου

της 13ης Μαΐου 2003

για την υπογραφή της συμφωνίας επιστημονικής και τεχνικής συνεργασίας μεταξύ της Ευρωπαϊκής Κοινότητας και του κράτους του Ισραήλ

(2003/457/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Με την απόφαση 1999/224/ΕΚ(1) της 22ας Φεβρουαρίου 1999, το Συμβούλιο συνήψε συμφωνία επιστημονικής και τεχνικής συνεργασίας μεταξύ της Ευρωπαϊκής Κοινότητας και του κράτους του Ισραήλ, η οποία τέθηκε σε ισχύ στις 8 Μαρτίου 1999. Βάσει της συμφωνίας αυτής, το κράτος του Ισραήλ συνδέεται με όλες τις δραστηριότητες των ειδικών προγραμμάτων του πέμπτου προγράμματος-πλαισίου δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας.

(2) Το άρθρο 12 παράγραφος 4 της συμφωνίας προβλέπει ότι "σε περίπτωση κατά την οποία η Κοινότητα εγκρίνει νέο πολυετές πρόγραμμα-πλαίσιο έρευνας και ανάπτυξης, η παρούσα συμφωνία μπορεί να τεθεί υπό επαναδιαπραγμάτευση ή να ανανεωθεί υπό όρους που θα συμφωνηθούν από κοινού".

(3) Στις 5 Νοεμβρίου 2002, το Συμβούλιο ενέκρινε την εξουσιοδότηση των διαπραγματεύσεων ενόψει της ανανέωσης της τρέχουσας συμφωνίας, προβλέποντας επίσης τη διαπραγμάτευση της προσωρινής εφαρμογής της ανανεωμένης συμφωνίας. Η προσωρινή εφαρμογή θα επιτρέψει στους ισραηλινούς φορείς να συμμετάσχουν στις πρώτες προσκλήσεις υποβολής προτάσεων του έκτου προγράμματος-πλαισίου.

(4) Οι διαπραγματεύσεις κατέληξαν στο σχέδιο συμφωνίας το οποίο μονογραφήθηκε από τους εξουσιοδοτημένους εκπροσώπους των δύο συμβαλλόμενων μερών στις 17 Δεκεμβρίου 2002.

(5) Υπό την επιφύλαξη ενδεχόμενης σύναψής της σε μεταγενέστερη ημερομηνία, η συμφωνία που μονογραφήθηκε στις 17 Δεκεμβρίου 2002 θα πρέπει να υπογραφεί και να εφαρμοσθεί προσωρινά άμα τη υπογραφή της,

ΑΠΟΦΑΣΙΖΕΙ:

Άρθρο 1

Η υπογραφή της συμφωνίας επιστημονικής και τεχνικής συνεργασίας μεταξύ της Ευρωπαϊκής Κοινότητας και του κράτους του Ισραήλ, εγκρίνεται εξ ονόματος της Κοινότητας υπό την επιφύλαξη της απόφασης του Συμβουλίου για την σύναψη της συμφωνίας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το αρμόδιο να υπογράψει, εξ ονόματος της Ευρωπαϊκής Κοινότητας, τη συμφωνία, υπό την επιφύλαξη της σύναψής της.

Άρθρο 3

Η συμφωνία εφαρμόζεται προσωρινά από την ημερομηνία υπογραφής της.

Βρυξέλλες, 13 Μαΐου 2003.

Για το Συμβούλιο

Ο Πρόεδρος

Α.-Α. Τσοχατζόπουλος

(1) ΕΕ L 83 της 27.3.1999, σ. 50.
Απόφαση του Συμβουλίου

της 30ής Ιουνίου 2003

για το διορισμό ενός τακτικού μέλους της Επιτροπής των Περιφερειών

(2003/504/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών.

(2) Ότι, μετά την παραίτηση του κ. Wolfgang SENFF, η οποία γνωστοποιήθηκε στο Συμβούλιο στις 27 Μαΐου 2003, έμεινε κενή μία θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Hermann DINKLA, μέλος του Κοινοβουλίου της Κάτω Σαξωνίας, διορίζεται τακτικό μέλος της Επιτροπής των Περιφερειών σε αντικατάσταση του κ. Wolfgang SENFF, για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 30 Ιουνίου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 24 της 26.1.2002, σ. 38.
Απόφαση του Συμβουλίου

της 19ης Μαΐου 2003

για τροποποίηση της απόφασης 2001/496/ΚΕΠΠΑ, της απόφασης 2001/41/ΕΚ, της απόφασης του Συμβουλίου της 25ης Ιουνίου 1997 και της απόφασης του Συμβουλίου της 22ας Μαρτίου 1999, ως προς το θέμα της αποζημίωσης διαμονής των στρατιωτικών και εμπειρογνωμόνων των κρατών μελών οι οποίοι αποσπώνται στη Γενική Γραμματεία του Συμβουλίου

(2003/400/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,

Εκτιμώντας τα ακόλουθα:

(1) Τα διοικητικά καθεστώτα που διέπουν τους στρατιωτικούς και εμπειρογνώμονες των κρατών μελών οι οποίοι αποσπώνται στη Γενική Γραμματεία του Συμβουλίου, προβλέπουν τη δυνατότητα αναθεώρησης, σε ορισμένες περιστάσεις, του ύψους της χορηγούμενης αποζημίωσης διαμονής.

(2) Λαμβάνοντας υπόψη την πορεία των τιμών καταναλωτή στις Βρυξέλλες, θα πρέπει να υπάρξει ανάλογη προσαρμογή του ύψους της αποζημίωσης διαμονής,

ΑΠΟΦΑΣΙΖΕΙ:

Άρθρο 1

Στο άρθρο 12 παράγραφος 1:

- της απόφασης 2001/496/ΚΕΠΠΑ του Συμβουλίου, της 25ης Ιουνίου 2001, σχετικά με το καθεστώς που ισχύει για το στρατιωτικό προσωπικό των κρατών μελών που αποσπάται στη Γενική Γραμματεία του Συμβουλίου προκειμένου να συσταθεί το Στρατιωτικό Επιτελείο της Ευρωπαϊκής Ένωσης(1),

- της απόφασης 2001/41/ΕΚ του Συμβουλίου, της 22ας Δεκεμβρίου 2000, σχετικά με το καθεστώς των εθνικών εμπειρογνωμόνων που αποσπώνται στη Γενική Γραμματεία του Συμβουλίου στα πλαίσια ενός καθεστώτος ανταλλαγής μεταξύ των υπαλλήλων της Γενικής Γραμματείας του Συμβουλίου της Ευρωπαϊκής Ένωσης και των υπαλλήλων των εθνικών διοικήσεων ή των διεθνών οργανισμών(2),

- της απόφασης του Συμβουλίου, της 25ης Ιουνίου 1997, σχετικά με το καθεστώς των εθνικών εμπειρογνωμόνων που αποσπώνται στη Γενική Γραμματεία του Συμβουλίου (Γενική Διεύθυνση "Δικαιοσύνη και Εσωτερικές Υποθέσεις") στα πλαίσια της εφαρμογής του προγράμματος για την εντατικοποίηση της καταπολέμησης του οργανωμένου εγκλήματος και

- της απόφασης του Συμβουλίου, της 22ας Μαρτίου 1999, σχετικά με το καθεστώς των εθνικών εμπειρογνωμόνων που αποσπώνται στη Γενική Γραμματεία του Συμβουλίου (Γενική Διεύθυνση "Δικαιοσύνη και Εσωτερικές Υποθέσεις") στα πλαίσια της συλλογικής αξιολόγησης της υιοθέτησης, της εφαρμογής και της ουσιαστικής θέσης σε ισχύ του κεκτημένου της Ευρωπαϊκής Ένωσης, στον τομέα της Δικαιοσύνης και των Εσωτερικών Υποθέσεων, από τις υποψήφιες προς ένταξη χώρες,

το ποσό των "104,03 EUR", αντικαθίσταται από το ποσό "107,1 EUR".

Άρθρο 2

Η παρούσα απόφαση παράγει αποτελέσματα από την ημέρα της υιοθέτησής της.

Εφαρμόζεται από την 1η Φεβρουαρίου 2003

Βρυξέλλες, 19 Μαΐου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 181 της 4.7.2001, σ. 1.

(2) ΕΕ L 11 της 16.1.2001, σ. 35.
Απόφαση του Συμβουλίου

της 2ας Ιουνίου 2003

για το διορισμό ενός τακτικού μέλους της Επιτροπής των Περιφερειών

(2003/441/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της πορτογαλικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών(1).

(2) Ότι έχει κενωθεί μία θέση τακτικού μέλους της Επιτροπής των Περιφερειών κατόπιν του θανάτου του κ. José VIEIRA de CARVALHO, ο οποίος κοινοποιήθηκε στο Συμβούλιο στις 6 Φεβρουαρίου 2003,

ΑΠΟΦΑΣΙΖΕΙ:

Άρθρο μόνο

Ο κ. Rui Fernando da SILVA RIO, πρόεδρος του δημοτικού δυμβουλίου του Πόρτο, διορίζεται τακτικό μέλος της Επιτροπής των Περιφερειών σε αντικατάσταση του κ. José VIEIRA de CARVALHO για το υπόλοιπο της θητείας του, δηλαδή έως τις 25 Ιανουαρίου 2006.

Λουξεμβούργο, 2 Ιουνίου 2003.

Για το Συμβούλιο

Ο Πρόεδρος

Κ. Στεφανής

(1) ΕΕ L 24 της 26.1.2002, σ. 38.